mánaścaivaìtátprāṇā́ścaitásmai kármaṇe yuṅkte víprā víprasyéti prajā́patirvai vípro devā víprā br̥ható vipaścíta íti prajā́patirvaí br̥hánvipaścidvi hótrā dadha íti yadvā́ eṣá cīyáte tádeṣa hótrā vídhatte cite hyètásminhótrā adhividhīyánte vayunāvidítyeṣa hī̀dáṃ vayúnamávindadéka idityéko hyèṣá idaṃ sárvaṃ vayúnamávindanmahī́ devásya savituḥ páriṣṭutiríti mahatī́ devásya savituḥ páriṣṭutirítyetát